Source: http://www.nlcsk.sk/nlc_sk/ustavy/uhul/dokumenty/usmernenia_k_vyhotovovaniu_lhp/usmernenie_4_2008_nlc-uhul_k_zmene_kod_kluca__casti_standardu_a_ciselnikov.aspx
Timestamp: 2018-11-14 12:19:37+00:00

Document:
Usmernenie 4/2008 NLC-ÚHÚL k zmene kód.kľúča, časti štandardu a číselníkov - NLC
A. Za účelom zosúladenia textov kódovacieho kľúča s pojmami uvedenými v Zákone o lesoch č. 326/2005 Z. z. v znení neskorších predpisov (ďalej len „zákon“) a vo Vyhláške o hospodárskej úprave lesov a ochrane lesa č. 453/2006 Z. z. (ďalej len „vyhláška“) sa pre vyhotovovanie lesných hospodárskych plánov s platnosťou od 01. 01. 2009 mení resp. dopĺňa kódovací kľúč
6 – 2 – 92/98/99/2001/2002/2006 nasledovne
1. Zmena textu v kódovacom kľúči (príloha č. 1)
Zosúlaďuje sa text v kódovacom kľúči s textom § 28 zákona.
V skupine J. Zalesňovanie a ostatná činnosť sa mení text kódu
- 27 oplotiť proti paseniu na „oplotiť pred pasením“,
- 28 oplotiť proti zveri na „oplotiť pred zverou“,
- 31 chrániť proti zveri na „chrániť pred zverou“.
2. Doplnenie nového textu v kódovacom kľúči (príloha č. 1)
Zosúlaďuje sa kódovací kľúč s § 46, ods. (1) vyhlášky, v ktorom sú uvedené opatrenia na ochranu lesa:
V súčasnom kódovacom kľúči v skupine „J. Zalesňovanie a ostatná činnosť“ sú uvedené kódy s textom:
37 založiť protipož. pás,
38 udrž. protipož. pás
Vyššie uvedené opatrenia na ochranu lesa sa v zmysle § 46 ods. (2) písm. a) vyhlášky vykonávajú ako opatrenia plánu, preto sa v skupine „J. Zalesňovanie a ostatná činnosť“ dopĺňajú kódy s textom:
42 založiť protipož. priesek
43 udržiavať protipož. priesek
3. Z dôvodu jednoznačnej identifikácie plánovanej „rekonštrukcie lesov“ (§ 19 zákona) pri kódovaní obnovnej ťažby v skupine kódov „G - obnova“ sa do slovného opisu plánu hospodárskych opatrení dopĺňa kód „X9 - Rekonštrukcia lesa“ (príloha č. 1)
V súvislosti s použitím kódu X9 je potrebné dodržať nasledovné zásady:
a. Ak je v dielci resp. na jeho časti plánovaná „rekonštrukcia lesa“, musí byť v skupine kódov „G - obnova lesa“ uvedený kód X9 a zároveň s ním musí byť uvedený aspoň jeden z kódov 01, 02, 03, 04, 05, 06, 58. (je potrebné zachovať poradie zápisu kódov: X9, ..... ),
b. Ak je v dielci resp. na jeho časti plánovaná „rekonštrukcia lesa“ prevodom, musí byť v skupine kódov „G – obnova lesa“ uvedený kód „X9 – rekonštrukcia lesa“ a za ním kód „33 – prevod“ (X9, 33, ....),
c. Ak je v dielci resp. na jeho časti plánovaná „rekonštrukcia lesa“ s pokračovaním už predtým plánovaným prevodom (kód 34 – pokrač. v prevode), musí byť v skupine kódov „G – obnova lesa“ uvedený kód „X9 – rekonštrukcia lesa“ a za ním kód „34 – pokrač. v prevode“ (X9, 34, ....),
d. Ak je v dielci resp. na jeho časti plánovaná „rekonštrukcia lesa“ premenou, musí byť v skupine kódov „G – obnova lesa“ uvedený kód „X9 – rekonštrukcia lesa“ a za ním kód „36 – premena“ (X9, 36, ...)
Plánovanie rekonštrukcie lesa v lesných hospodárskych plánoch
V súlade s § 19 ods. (1) zákona sa rekonštrukcia lesa v lesných hospodárskych plánoch plánuje v lesných porastoch resp. ich častiach:
- zdravotne poškodených,
- s výrazným poklesom skutočného prírastku,
- preriedených a zaburinených, v ktorých zanikli podmienky na prirodzenú obnovu,
- nepôvodných alebo fenotypovo nevhodných v génových základniach,
- s plánovaným prevodom,
- s plánovanou premenou.
V zmysle § 19 ods. (3) zákona sa pri rekonštrukcii lesa sa použijú formy hospodárskych spôsobov a obnovné ruby podľa § 18 ods. 1 zákona a ich kombinácie so zámerom dosiahnutia štruktúry v rámci obnovy lesného porastu zodpovedajúcej stanovištným podmienkam a cieľom hospodárenia.
V súlade s § 18 ods. (2) písm. d) zákona holorubný hospodársky spôsob možno uplatniť len na základe lesného hospodárskeho plánu, ak obnovu lesa nemožno dosiahnuť inými spôsobmi pri rekonštrukcii lesa.
Podľa § 25 ods. (2) vyhlášky sa pri rekonštrukcii lesa hospodárske spôsoby a ich formy uplatňujú primerane.
Podľa § 25 ods. (5) vyhlášky sa rekonštrukcia lesa ako obnovný postup neuplatňuje v porastoch vyhlásených za ochranné lesy, v ktorých skutočný prírastok výrazne poklesol pod možný prírastok stanovišťa.
Z vyššie uvedených podmienok zákona a vyhlášky týkajúcich sa plánovania a realizácie rekonštrukcie lesa vyplýva, že:
- formy podrastového hospodárskeho spôsobu by sa mali plánovať len na častiach dielcov, ktorých stav nezodpovedá podmienkam uplatnenia rekonštrukcie.
- v dielcoch s návrhom rekonštrukcie by sa ani na ich častiach v zásade nemali plánovať formy výberkového a účelového hospodárskeho spôsobu.
- rekonštrukcia lesa ako obnovný postup sa neuplatňuje v lesných porastoch vyhlásených za ochranné lesy, v ktorých skutočný prírastok výrazne poklesol pod možný prírastok stanovišťa (§ 25 ods. (5) vyhlášky).
4. Zmena označenia kódovacieho kľúča (príloha č. 1)
V súvislosti s predchádzajúcimi odsekmi sa mení označenie kódovacieho kľúča na
6 - 2 - 92/98/99/2001/2002/2006/2008
Aktualizácia, doplnenie dátového štandardu a súvisiaceho číselníka
Úprava časti dátového štandardu + prislúchajúceho číselníka, programu LHPTAX a čistopisu LHP
Mení sa text časti dátového štandardu IS LH – Trieda LHP – Akronym: PHO na:
DÁtový štandard IS LH – Trieda LHP
Akronym: OPVZ
Ochranné pásmo vodného zdroja
Definícia prvku:
Ochranné pásmo vodného zdroja – pásmo vymedzené na základe rozhodnutia príslušného OŠS na ochranu výdatnosti kvality a zdravotnej bezchybnosti vody vodárenských zdrojov, ktoré sa využívajú (ochranné pásmo vodárenských zdrojov) alebo pásmo vymedzené na ochranu prírodného liečivého zdroja a prírodného minerálneho zdroja.
Algoritmizácia:
Údaj sa preberá ako identifikátor rámcového plánovania na základe rozhodnutia príslušného orgánu štátnej správy.
Umiestnenie v tabuľke: CPLOCHA
Formát zápisu Štruktúra zápisu Merná jednotka
Minimálna dĺžka Maximálna dĺžka Minimálna hodnota Maximálna hodnota
Výskyt prázdnej hodnoty v aktuálnom štandarde: Atribút môže mať prázdnu hodnotu.
Implicitná hodnota:
Prípustné hodnoty:
Číselník: C_OPVZ
Zákona č. 364/2004 Z. z. o vodách v znení neskorších predpisov; Zákon 538/2005 Z. z. v znení neskorších predpisov
Text v čistopise LHP
OPVZ I. stupeň
Ochranné pásmo vodárenského zdroja I. stupeň
OP vodárenského zdroja I. st.
OPVZ II. stupeň
Ochranné pásmo vodárenského zdroja II. stupeň
OP vodárenského zdroja II.st.
OPVZ III. Stupeň
Ochranné pásmo vodárenského zdroja III. stupeň
OP vodárenského zdroja III.st.
OPLMZ I. stupeň
Ochranné pásmo prírodného liečivého alebo minerálneho zdroja I. stupeň
538/2005 Z. z
OP prír. lieč. Alebo minerál.zdroj I. st.
OPLMZ II. stupeň
Ochranné pásmo prírodného liečivého alebo minerálneho zdroja II. stupeň
OP prír.lieč. alebo minerál.zdroja
OPVZ II. stupeň + OPLMZ I. stupeň
OP vod.zdroja II.st., v poraste prír.lieč. alebo minerál.zdroj
OPVZ II. stupeň + OPLMZ II. stupeň
OP vod.zdroja II.st., OP lieč. alebo minerál.zdroja II. stupeň
OPVZ III. stupeň + OPLMZ I. stupeň
OP vod.zdroja III.st., v poraste prír.lieč. alebo minerál.zdroj
OPVZ III. stupeň + OPLMZ II. stupeň
OP vod.zdroja III.st., OP lieč. alebo minerál.zdroja II. stupeň
Ø OPVZ I. stupeň – Ochranné pásmo vodárenského zdroja I. stupeň v zmysle Zákona 364/2004 Z. z. v znení neskorších predpisov
Ø OPVZ II. stupeň – Ochranné pásmo vodárenského zdroja II. stupeň v zmysle Zákona 364/2004 Z. z. v znení neskorších predpisov
Ø OPVZ III. stupeň – Ochranné pásmo vodárenského zdroja III. stupeň v zmysle Zákona 364/2004 Z. z. v znení neskorších predpisov
Ø OPLMZ I. stupeň - Ochranné pásmo I. stupňa výverovej oblasti – zmysle zákona 538/2005 Z. z. v znení neskorších predpisov + Ochranné pásmo I. stupňa územia zaberajúceho okolie prírodného liečivého a prírodného minerálneho zdroja (§ 27 ods. (1) písm. b)) – v zmysle zákona 538/2005 Z. z. v znení neskorších predpisov)
Ø OPLMZ II. stupeň – Ochranné pásmo II. stupňa prírodných liečivých zdrojov a prírodných minerálnych zdrojov – v zmysle zákona 538/2005 Z. z. v znení neskorších predpisov.
1. 2. Programové riešenie LHPTAX
Text kolónky „PHO“ na obrazovke sa mení na „OPVZ“ s textom „Ochranné pásmo vodného zdroja“
Vypracoval: Ing. Ján Kučera
Odbor HÚL, Ústav pre hospodársku úpravu lesov, NLC Zvolen
Vo Zvolene 11. 04. 2008 Ing. Ján Bavlšík
NLC-ÚHÚL Zvolen
Príloha č. 1 - Kódovací kľúč 6-2-92/98/99/2001/2002/2006/2008 pre vyhotovenie LHP s platnosťou od 01. 01. 2009

References: § 28
 § 46
 § 46
 § 19
 § 19
 § 18
 § 18
 § 25
 § 25